П Р Е Д Л О Г

Скупштина општине Врњачка Бања на \_\_ седници, одржаној дана \_\_\_\_\_2016.године, на основу члана 191. Устава Републике Србије (''Сл.гласник РС'', бр. 98/06), члана 11. и 32. тачка 1. Закона о локалној самоуправи (''Службени гласник Републике Србије'', бр. 129/2007) и чл.116. Статута општине Врњачка Бања (''Сл.лист општине Врњачка Бања'', бр. 13/14-пречишћен текст), донела је

ОДЛУКУ

О ИЗМЕНАМА И ДОПУНАМА СТАТУТА ОПШТИНЕ ВРЊАЧКА БАЊА

Члан 1.

У чл. 14. Статута општине Врњачка Бања (''Сл.лист општине Врњачка Бања'', бр. 13/14-пречишћен текст и 16/14), додају се тачке: 20а, 20б, 20в и 20г које гласе:

'' 20а) израђује планове одбране који су саставни део Плана одбране Републике Србије;

20б) предузима мере за усклађивање припрема за одбрану правних лица у делатностима из своје надлежности с одбрамбеним припремама утврђенимПланом одбране Републике Србије;

20в) предузима мере за функционисање локлане самоуправе у ратном и ванредном стању;

20г) спроводи мере приправности и предузима мере потребне за прелазак на организацију за рад у ратном и ванредном стању''.

Члан 2.

У чл.36.ставу 1. тачка 18) се мења и гласи: ''утврђује параметре прописане законом за обрачун висине доприноса за уређивање грађевинског земљишта''.

Члан 3.

У чл.36. ставу 1.бришу се тачке: 33б, 33в и 33г.

Члан

У чл,.36. тачки 33д, после текста ''пословног простора'', брише се текст: ''и прибављању и отуђењу покретних ствари и опреме веће вредности'', а остали текст се наставља.

Члан 4.

У чл.36. тачка 33ђ се мења и гласи: ''даје претходну сагласност на одлуке корисника ствари у јавној својини општине чији је оснивач општина о давању у закуп преко 5 година пословног простора, у складу са законом, посебном одлуком и подзаконским актима''.

Члан 5.

У чл.39. у ставу 3. после текста: ''средствимна информисања'', додаје се текст: ''и објављује на званичној интернет презентацији општине'', а даљи текст се наставља.

У чл.39. став 4. се мења и гласи: ''Седници Скупштине, осим одборника, могу присуствовати Председник општине, или његов заменик, чланови Општинског већа, помоћници председника општине, народни посланици, представници радних тела, представниви Општинске управе и Општинског праобранилаштва, као и друга лица у складу са Пословником Скупштине општине''.

У чл.39. се брише став 5.

У чл.39. ставови 6. и 7. постају ставови 5. и 6.

Члан 6.

У чл.56. ставу 1. у тачки 4). се после речи: ''Општине'' ставља тачка и брише текст: ''и покреће поступак отуђења непокретности у складу са законом, посебном одлуком и подзаконским актима.''

Члан 7.

У чл.56. ст.1. после тачке 21. бришу се тачке 21а и 21б, а додају се тачке 21а до 21ј, које гласе:

21а) доноси акт о покретању поступка о прибављању, отуђењу и давању у закуп непокретности у јавној својини општине

21б) одлучује о давању на коришћење месним заједницама, установама и организацијама чији је оснивач општина и јавним предузећима чији је оснивач општина непокретности које су у јавној својини општине,

21в) доноси одлуку о одузимању имовине из претходне тачке у складу са законом

21г) одлучује о прибављању непокретности у јавну својину општине бестеретним правним послом –наследством, поклоном или једностраном изјавом воље власника непокретности

21д) одлучује о давању на коришћење одузете непокретности из тачке 21в , као и непокретности из тачке 21г;

21ђ) одлучује о прибављању, отуђењу, давању у закуп и на коришћење покретних ствари које су у својини општине;

21ж) одлучује о давању у закуп до 5 година пословног простора у јавној својини општине;

21з) одлучује о прибављању непокретности у јавну својину путем размене и изградњом објекта у складу са законом;

21и) одлучује о отуђењу непокретности из јавне својине путем расходовања и рушења објекта, у складу са законом;

21ј) даје претходну сагласност на одлуке корисника ствари у јавној својини општине чији је оснивач општина о давању у закуп до 5 година пословног простора и прибављању и отуђењу покретних ствари и опреме веће вредности, у складу са законом, посебном одлуком и подзаконским актима.

О донетим одлукама из овог члана, тачке 21а до 21ј. Председник општине редовно извештава Скупштину.''

Члан 8.

У чл.57. ставу 1. број: ''5'', се мења у број: ''7''.

У чл.57. се брише став 6.

У чл.57. став 7. постаје став 6.

Члан 9.

У чл.58. у ставу 4. на крају реченице се брише тачка и додаје текст:'', о чему одлуку доноси Скупштина на предлог Председника општине''.

Члан 10.

У чл.59. додаје се став 2. који гласи:

'' Општинско веће, на затвореној седници за јавност доноси План одбране општине Врњачка Бања, којим планира организацију за функционисање органа општине Врњачка Бања у ванредном или ратном стању и планира мере и средства за рад правних лица из њихове надлежности ради непосредног задовољавања потреба грађана у ратном или ванредном стању у складу са задацима Плана одбране Републике Србије.''

Члан 11.

У чл.66. се додаје став 2. који гласи: ''Ако Председнику општине и заменику Председника општине престане мандат пре истека времена на које су бирани, мандат одборника им се поново додељује у истом сазиву Скупштине општине, под условима прописаним законом''.

Члан 12.

У чл.77. став 1. се мења и гласи: ''Председник општине поставља помоћнике Председника општине у Општинској управи који обављају послове из области за које су постављени, а за свој рад су одговорни Председнику општине''.

Члан 13.

У чл.84. се додаје став 2 који гласи: ''Грађани своја права могу остваривати посредно преко одборника и других органа локалне самоуправе''.

ПРЕЛАЗНЕ И ЗАВРШНЕ ОДРЕДБЕ

Члан 14.

Скупштина општине ће након ступања на снагу ове одлуке, на првој наредној седници, на предлог Председника општине извршити избор 2 члана Општтинског већа, чији мандат траје до истека мандата Општинског већа.

Члан 15.

Одлуке Скупштине општине и других органа Општине које су на снази у моменту ступања на снагу ове одлуке, ускладиће се са одредбама ове одлуке у року од 60 дана од дана ступања на снагу ове одлуке.

До усклађивања из става 1. овог члана примењиваће се све одредбе одлука и других аката Скупштине општине и других органа Општине, које нису у супротности са законом и овом одлуком, а у супротном примењиваће се одредбе закона, односно ове одлуке.

Члан 16.

Започети поступци који се односе на прибављање, отуђење, давање у закуп и коришћење ствари у јавној својини (непокретних и покретних ствари), окончаће се по прописима по којима су започети.

Члан 17.

Задужује се секретар Скупштине општине да сачини пречишћен текст Статута општине Врњачка Бања.

Члан 18.

Ова одлука ступа на снагу осмог дана од дана објављивања у ''Службеном листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

Број:\_\_\_\_\_\_\_/16 од \_\_\_\_\_\_\_\_године

О б р а з л о ж е њ е

**Правни основ** за доношење ове Одлуке, којом се врше измене и допуне Статута општине Врњачка Бања, садржан је у чл. 191. Устава Републике Србије, који регулише да је највиши правни акт општине статут, који доноси скупштина општине, и чл. 11. и 32. тачка 1. Закона о локалној самоуправи (Службени гласник Републике Србије, број 129/07), којим одредбама је уређивање одређених питања препуштено статутима јединица локалне самоуправе.

Чл.116. Статута општине, регулише да предлог за доношење или промену Статута општине, може поднети најмање 10% бирача Општине, најмање једна трећина одборника, председник Општине и Општинско веће, који се подноси у писаном облику са образложењем, као и да о предлогу и усвајању акта о доношењу или промени Статута, Скупштина одлучује већином гласова од укупног броја одборника.

**Разлози за доношење ове одлуке и објашњење основних правних института**

Разлог за допуну у чл.14. тачкама 20а до 20г, садржана је у чл.29. Закона о одбрани (''Сл.гласник РС'', бр.116/07, 88/09, 88/09-др.закон, 104/09 и 10/15), којим је прописано да

Aутoнoмнe пoкрajинe, oпштинe, грaдoви и грaд Бeoгрaд у oквиру свojих нaдлeжнoсти у oблaсти oдбрaнe:

1) изрaђуjу свoje плaнoвe oдбрaнe кojи су сaстaвни дeo Плaнa oдбрaнe Рeпубликe Србиje;

2) прeдузимajу мeрe зa усклaђивaњe припрeмa зa oдбрaну прaвних лицa у дeлaтнoстимa из свoje нaдлeжнoсти с oдбрaмбeним припрeмaмa aутoнoмнe пoкрajинe и Плaнoм oдбрaнe Рeпубликe Србиje;

3) прeдузимajу мeрe зa функциoнисaњe лoкaлнe сaмoупрaвe у рaтнoм и вaнрeднoм стaњу;

4) спрoвoдe мeрe припрaвнoсти и прeдузимajу другe мeрe пoтрeбнe зa прeлaзaк нa oргaнизaциjу зa рaд у рaтнoм и вaнрeднoм стaњу;

5) oбaвљajу и другe пoслoвe oдрeђeнe зaкoнoм.

У складу са наведеним је и препорука Регионалног центра Министарства одбране Крагујевац које је вршило усаглашавање Плана одбране општине Врњачка Бања са Планом одбране РС у периоду од 7 јуна до 28 августа, код Управе за обавезе одбране, да се у чл.14. којом одред,бом су одређене надлежности општине, предвиде и наведене надлежности које проистичу из Закона о одбрани.

Како је чл. 83. Закона о одбрани предвиђено да оргaни jeдиницa лoкaлнe сaмoупрaвe, у склaду сa зaкoнoм и свojим стaтутимa, сaмoстaлнo припрeмajу и дoнoсe плaнoвe oдбрaнe кojимa плaнирajу свojу oргaнизaциjу зa функциoнисaњe лoкaлнe сaмoупрaвe у вaнрeднoм или рaтнoм стaњу и плaнирajу мeрe и срeдствa зa рaд прaвних лицa из њихoвe нaдлeжнoсти рaди нeпoсрeднoг зaдoвoљaвaњa пoтрeбa грaђaнa у рaтнoм или вaнрeднoм стaњу у склaду сa зaдaцимa Плaнa oдбрaнe Рeпубликe Србиje, то је препоруци Управе за обавезе одбране која носи ознаку ''Сл.тајна-поверљиво'', препоручено да Планова одбране јединица локлане самоуправе донеси Општинско веће као колективни извршни орган, па је у том смислу чл. 10. предлога ове одлуке.

Што се тиче одредби од чл.2.\_до чл.4, које се односе на надлежности Скупштине општине, као и одредби чл. 6 и 7., које се односе на надлежности Председника општине у погледу прибављања и располагања стварима у јавној својини, тако што се неке од надлежности које су до сада биле у надлежности СО, преносе на Председника општине, у циљу ефикаснијег поступања у овим правним стварима које се тичу располагања јавном својином, то се:

- предлаже брисање одредби:

33б) одлучује о давању на коришћење непокретности у својини општине, месним заједницама, установама, јавним агенцијама и другим организацијама чији је оснивач општина;

33в) доноси одлуку о одузимању имовине из претходне тачке, у складу са законом;

33г) одлучује о давању на коришћење одузете непокретности, као и непокретности коју општина стекне наследством, поклоном или на други законом одређен начин, тако што се исте преносе у надлежност Председника општине (чл.7. тачке 21б, 21в и 21г)

- у надлежности СО остаје одлучивање о прибављању и отуђењу непокретностима у својини општине, одлучивање о давању у закуп, стављању хипотеке и формирање комисије за спровођење поступака прибављања, отуђења и давања у закуп непокретности у јавној својини, али се раздваја део овог поступка који се односи на покретање поступка о прибављању, отуђењу и давању у закуп непокретности у јавној својини општине, што убрзава целу процедуру и омогућава ефикасније спровођење ових поступака.

- предлаже се да надлежност Председника општине обухвати и питање располагања покретним стварима (тачка 21ђ), прибављању непокретности у јавну својину путем размене или изградњом објекта (тачка 21з) и отуђењу непокретности путем расходовања или рушења објекта (тачка 21и)

- са напоменом да су остале надлежности биле у надлежности Председника општине (тачке 21ж, 21ј).

Одређивање органа надлежног за одлучивање, произилази из члана 27. став 10. Закона о јавној својини којим је прописано да о прибављању ствари и располагању стварима у јавној својини јединице лок.самоуправе, под условом прописаним законом, одлучује орган ЈСЛ одређен у складу са законом и статутом ЈСЛ.

У чл. 5. који се односи на јавност рада СО, а којим је у чл.39. ставу 3. прописано да се позив и материјал за седницу достављају средствима информисања ради упознавања јавности, предлаже се да се дода текст: ''и објављује на званичној интернет презентацији општине'', што значи да се приликом доставе позива, исти са целокупним материјалном за седницу СО објављује на интернет страни општине. Предлаже се да се овом одредбом прецизирају лица, која се поред одборника позивају на седницу, а у складу са Пословником СО.

У чл.8. се предлаже повећање броја чланова Општинског већа са 5 на 7 чланова, уз напомену да је чл.45. став 6. Закона о локалној самоуправи прописано да број чланова Општинског већа које бира скупштина општине на предлог председника општине, не може бити већи од 11.

У чл.8. се предлаже брисање става који гласи: ''Кандидат за председника општине, истовремено са предлогом из претходног става, може предложити кандидата за члана Општинског већа који ће бити на сталном раду'', али се у чл.9. предлаже да у се одредби која предвиђа да чланови Општинског већа могу бити на сталном раду, дода текст-о чему одлуку доноси Скупштина на предлог Председника општине.

Чланом 11. се регулише да се председнику општине и његовом заменику, којима престане мандат, могу доделити одборнички мандати под условима прописаним чл.47. Закона о локалним изборима.

Чланом 12. се ближе дефинише начин постављења помоћника Председника општине, тако што се не наводе области за које могу бити постављени, већ Председник општине својим актом утврђује те области.

У Прелазним и завршним одребама одлуке прописује се:

- да ће Скупштина општине након ступања на снагу ове одлуке, на првој наредној седници, на предлог Председника општине извршити избор 2 члана Општтинског већа, чији мандат траје до истека мандата Општинског већа.

- да ће се одлуке Скупштине општине и других органа Општине које су на снази у моменту ступања на снагу ове одлуке, ускладити са одредбама ове одлуке у року од 60 дана од дана ступања на снагу ове одлуке, а до усклађивања из става 1. овог члана примењиваће се све одредбе одлука и других аката Скупштине општине и других органа Општине, које нису у супротности са законом и овом одлуком, а у супротном примењиваће се одредбе закона, односно ове одлуке.

-да ће се започети поступци који се односе на прибављање, отуђење, давање у закуп и коришћење ствари у јавној својини (непокретних и покретних ствари), окончати по прописима по којима су започети.

**Ступање на снагу одлуке:** одлука ступа на снагу осмог дана од дана објављивања у ''Службеном листу општине Врњачка Бања''.

**Финансијски ефекти:** За спровођење ове одлуке нису потребна додатна финансијска средства

Нацрт ове одлуке је разматрао Одбор за административно-мандатна питања и нормативна акта и у Извештају бр.06-63/16-1 од 7.11.2016.године у тачки I, је утврђен предлог Одлуке о изменама и допунама Статута општине Врњачка Бања и предлажено Скупштини општине да донесе ову одлуку, као у предложеном тексту.

ОДБОР ЗА АДМИНИСТРАТИВНО МАНДАТНА ПИТАЊА И НОРМАТИВНА АКТА СКУПШТИНЕ ОПШТИНЕ ВРЊАЧКА БАЊА